SYNEX บวก 2% ลุ้นกำไร Q3 โตดี-ไตรมาส 4 เด่นต่อเนื่องรับไฮซีซั่น
SYNEX บวก 2% ลุ้นกำไร Q3 โตดี-ไตรมาส 4 เด่นต่อเนื่องรับไฮซีซั่น โบรกฯเชียร์ซื้ออัพเป้าใหม่ 31.30 บ.
SYNEX บวก 2% ลุ้นกำไร Q3 โตดี-ไตรมาส 4 เด่นต่อเนื่องรับไฮซีซั่น โบรกฯเชียร์ซื้ออัพเป้าใหม่ 31.30 บ.
26 ต.ค. 2564

ผู้สื่อข่าวรายงานว่า วันนี้(26 ต.ค.2564)ราคาหุ้นบริษัท ซินเน็ค (ประเทศไทย) จำกัด (มหาชน)  หรือ SYNEX ณ เวลา 12.03 น. อยู่ที่ 24.70 บาท บวก 0.50 บาท หรือ 2.07 % สูงสุดที่ 25.25 บาท ต่ำสุดที่ 24.30 บาท ด้วยมูลค่าซื้อขาย 100.04 ล้านบาท

บล.ฟินันเซีย ไซรัส ระบุในบทวิเคราะห์วันนี้(26 ต.ค.64) ว่า บริษัท ซินเน็ค (ประเทศไทย) จำกัด (มหาชน)  หรือ SYNEX คาดผลประกอบการไตรมาส 3/2564 ยังคงเติบโตดี แม้มีมาตรการล๊อคดาวน์ จาก COVID-19 จากลูกค้าที่กระจายตัวไปทั้งออฟไลน์และออนไลน์ ตลอดจนเทรนด์ Work from Home และ Gaming ที่ช่วยหนุนรายได้และมาร์จิ้นให้เติบโตต่อเนื่อง
ส่วนแนวโน้มผลประกอบการไตรมาส 4/2564 ซึ่งเป็น High Season ของบริษัท ผู้บริหารคาดในเบื้องต้นกำไรเติบโตได้ เทียบช่วงเดียวกันของปีก่อน จากการเปิดตัว iPhone13 ที่เร็วกว่าปีก่อน แต่อาจมีความเสี่ยงเรื่องภาวะขาดแคลนชิพ ที่เริ่มมีความรุนแรงมากขึ้น จากสถานการณ์ไม่ปกติในประเทศจีน
ขณะเดียวกันมองว่า SWOPMART-OWNED BRANDS จะเป็นตัวขับเคลื่อนกำไรในอนาคต โดย SYNEX เพิ่งเปิดเผยพันธมิตรธุรกิจใน SWOPMART คือ SCB10X ด้วยสัดส่วน SYNEX 60% และ  SCB10X 40% ซึ่งเป็นแพลทฟอร์มแลกเปลี่ยนสินค้า IT มือสอง โดยใช้จุดแข็งของ SYNEX ในเรื่องการเป็นเบอร์หนึ่งในธุรกิจค้าส่งสินค้า IT และ SCB10X ที่ถนัดในเรื่องการพัฒนาระบบ ทั้งเว็บไซต์และแอพพลิเคชั่นมือถือ
โดยปัจจุบันผู้บริหารกาลังประชุมถึงแผนการทำการตลาดและการกำหนดเป้าหมายต่างๆ คาดว่าจะเห็นความคืบหน้าภายในเดือนพฤศจิกายนนี้ ส่วนการทำสินค้าแบรนด์ตัวเอง (Owned Brand Products) มีเป้าหมายเพื่อการเพิ่มมาร์จิ้นในระยะยาว โดยจะโฟกัสในกลุ่มสินค้า Gaming Gears เป็นหลัก ปัจจุบันบริษัทหาบริษัทผลิตสินค้าได้แล้ว คาดเห็นรายละเอียดภายในปลายปีนี้
โดยคงประมาณการกาไรปี 2564-2564 และอ้างอิง Target PE 30x ไว้คงเดิม แต่ปรับใช้กำไรปี 2564 แทน ได้ราคาเป้าหมายปี 2565 ที่ 31.30 บาท (PE ปี 2022 ที่ 30x, PEG ปี 2022 ที่ 1.6x) Upside กว้างขึ้น จึงปรับคำแนะนำจากถือ เป็น “ซื้อ”